LOXLEY พุ่ง 5% จับตากำไร Q3 โตเด่น รับบุ๊กค่าโง่ “หวยออนไลน์” ล็อตแรก 1.6 พันลบ.
LOXLEY พุ่ง 5% จับตากำไร Q3 โตเด่น รับบุ๊กค่าโง่ “หวยออนไลน์” ล็อตแรก 1.6 พันลบ. ลุ้นปันผลพิเศษ
LOXLEY พุ่ง 5% จับตากำไร Q3 โตเด่น รับบุ๊กค่าโง่ “หวยออนไลน์” ล็อตแรก 1.6 พันลบ. ลุ้นปันผลพิเศษ
26 ต.ค. 2564

ผู้สื่อข่าวรายงานว่า วันนี้(26ต.ค.2564) ราคาหุ้นบริษัท ล็อกซเล่ย์ จำกัด (มหาชน) หรือ LOXLEY ณ เวลา 16:11 น.อยู่ที่ 2.88 บาท บวก 0.14 บาท หรือ 5.11% สูงสุดที่ 2.56 บาท ต่ำสุดที่ 2.72 บาท ด้วยมูลค่าซื้อขาย 122.99 ล้านบาท

อนึ่งก่อนหน้านี้ นายพิชัย หมู่พุทธรักษ์ เลขานุการ LOXLEY เปิดเผยว่า ตามที่ศาลปกครองสูงสุดได้มีคำพิพากษาให้สำนักงานสลากกินแบ่งรัฐบาล ชำระเงิน 1,654.60 ล้านบาท บาท ให้แก่ ล็อกซเล่ย์ จีเท็ค พร้อมดอกเบี้ยในอัตราร้อยละ 7.5 ต่อปี นับจากวันฟ้องจนถึง 10 เม.ย.2564 ต่อจากนั้นอัตราดอกเบี้ยจะเป็นร้อยละ 3 บวกเงินเพิ่มอีกร้อยละ 2 จนถึงวันชำระเสร็จ โดยให้ชำระเสร็จภายใน 60 วัน
โดยในวันที่ 22 ก.ค.2564 ที่ประชุมคณะกรรมการสำนักงานสลากกินแบ่งรัฐบาล ได้มีมติชำระหนี้กรณีสัญญาจ้างบริการระบบเกมสลากให้แก่ บริษัท ล็อกชเล่ย์ จีเท็ค เทคโนโลยี จำกัด (ล็อกชเล่ย์ จีเท็ค) ซึ่งเป็นบริษัทร่วมที่ LOXLEY ถือหุ้นทางตรงและทางอ้อมรวม 35% ดังนี้ 1.ชำระหนี้จำนวน 1,654.60 ล้านบาท ภายในเดือน ส.ค.64 ,2.ชำระดอกเบี้ยจำนวน 444.74 ล้านบาท ภายในปีงบประมาณ 2565 โดยชำระงวดแรกภายในวันที่ 1 ต.ค.64,งวดที่สองภายในวันที่ 4 ม.ค.65,งวดที่สามภายในวันที่ 1 เม.ย.65 และงวดที่สี่ภายในวันที่ 1 ก.ค.65 โดยแบ่งจ่ายงวดละเท่า ๆ กัน โดยคู่ความทั้งสองฝ่ายได้เข้าทำบันทึกข้อตกลงและนำไปยื่นต่อสำนักบังคับคดีปกครอง สำนักงานศาลปกครอง เป็นที่เรียบร้อยแล้ว
ด้านบริษัทหลักทรัพย์ โกลเบล็ก จำกัด ระบุในบทวิเคราะห์ว่า กรณีศาลปกครองสูงสุดพิพากษาให้สำนักงานสลากกินแบ่งรัฐบาล จ่ายเงินชดเชยคดีหวยออนไลน์แก่ LOXLEY เป็นเงินกว่า 1,654 ล้านบาท พร้อมดอกเบี้ยในอัตรา 7.5% ต่อปี นับจากวันฟ้องจนถึง 10 เม.ย. 2564 ต่อจากนั้น คิดอัตราดอกเบี้ย 3% บวกเงินเพิ่มอีก 2% จนถึงวันชำระเสร็จ โดยให้ชำระเสร็จภายใน 60 วัน
โดยมองว่า LOXLEY จะบันทึกกำไรพิเศษเข้ามาในไตรมาส 3/2564 เป็นการบันทึกรายการพิเศษเพียงครั้งเดียว และบริษัทอาจจะนำเงินไปจ่ายปันผลพิเศษให้กับนักลงทุน ส่วนแนวโน้มผลประกอบการคาดว่ามีโอกาสเติบโตได้ดีต่อเนื่อง หลังจากไตรมาสแรกบริษัทแจ้งทำกำไรสุทธิไปแล้วกว่า 226.7 ล้านบาท จากทั้งปี 2563 มีกำไรสุทธิ 67.09 ล้านบาท